Cheryl Cole saksøker X Factor for 13 millioner
AvCAMILLA TRYGGESTAD VISJØ Popstjernen Cheryl Cole (29) saksøker nå produsentene av den amerikanske versjonen av X Factor for snaue 13 millioner kroner, skriver Sky News. Girls Aloud-sangeren ble dumpet som dommer i showet i fjor sommer fordi produsentene fryktet at amerikanerne ikke ville forstå Geordie-aksenten hennes. Inn som hennes erstatter, etter innspillingen av kun to episoder, kom tidligere Pussycat Dolls sanger Nicole Scherzinger, som igjen ble etterfulgt av Britney Spears. Cole fikk betalt ti millioner kroner for den første sesongen, men hun hevder i søksmålet mot Blue Orbit Productions i Los Angeles, at kontrakten hennes tilsier at hun skal få betalt også for sesong nummer to, uavhengig av om hun gjør jobben eller ikke.Det elleve sider lange søksmålet har blitt publisert online av The Hollywood Reporter. I tillegg til de 13 millionene, vil hun ha ytterligere kompensasjon på 1,6 millioner kroner. Dette inkluderer 56 000 for klær, 136 000 for stylist, 85 000 per måned for hotell i Los Angeles og 14 000 kroner per måned for å leve. Cole vil også ha dekket kostnadene for hennes personlige sikkerhet i USA, og to førsteklasses flyreiser mellom London og Los Angeles for henne og tre andre.Dommer Simon Cowell påtok seg i mai det fulle ansvaret for oppsigelsen av Cole. - Jeg tok et standpunkt sammen med noen få andre mennesker, om at hun ville bli mer komfortabel ved å komme tilbake til Storbritannia, sier Cowell. I biografien sin, fordømmer Cheryl Cole ham for ikke å ha sagt henne opp ansikt til ansikt, men heller overlot ansvaret til Fox-ledelsen. Hun sendte Cowell en tekstmelding hvor hun skrev at hun hadde trodd at de to hadde et godt vennskap, men fortalte at hun nå hatet ham, skriver Daily Mail. Forrige måned ble Cole imidlertid sett ved Cowells villa i Los Angeles, hvor han hadde uttrykt at han ville ha henne tilbake som dommer i den britiske versjonen av programmet. Nylig fortalte han at det å sparke Cole var den største tabben han noensinne hadde gjort.
Cheryl Cole fikk ti millioner kroner for første sesong av amerikanske X Factor, uten at hun kom på lufta. Nå krever hun betaling for enda en sesong.